Source: https://www.adamovskekochanovce.sk/zapisnice/zasadnutie-oz-zo-dna-27-2-2012
Timestamp: 2020-03-30 18:30:30+00:00
Document Index: 7528679

Matched Legal Cases: ['§ 18', '§ 9', '§ 9', '§ 9', '§ 9', '§ 9']

Zasadnutie OZ zo dňa 27.2.2012 | Adamovské Kochanovce
Zápisnice z verejných zasadnutí obec. zastupiteľstva > Zasadnutie OZ zo dňa 27.2.2012
Na stiahnutie: 20120227_z_pisnica_oz.doc (0 kb)
konaného dňa 27. 2. 2012
Poslanci: Mgr. Eva Bučková, Ing. Miroslav Mikula, Viera Malíková, Ing. Mária Pavlíková, Ján Pomšár, Ing. Anna Muchová
Ospravedlnení: Mgr. Marta Božková
Za overovateľov zápisnice určil: Ing. Miroslava Mikulu, Jána Pomšára
4. Správa o úprave rozpočtu obce rozpočtovým opatrením č. 3/2011
5. Návrh plánu kontrolnej činnosti hlavného kontrolóra obce na 1. polrok 2012
6. Správa hlavného kontrolóra obce o nakladaní s finančnými prostriedkami obce za 2. polrok 2011
7. Žiadosť obce Melčice - Lieskové o spolufinancovanie projektu
8. Prejednanie plánu kultúrnych a športových aktivít na rok 2012
9. Schválenie prenájmu priestorov
10. Správa o výstavbe inžinierskych sieti IBV Horné políčko
Uznesenie č. 70/2011 - Zmluva o spolupráci na zabezpečenie preneseného výkonu úloh štátnej správy a samosprávy podľa zákona 50/1976 Zb. o územnom plánovaní a stavebnom poriadku v znení neskorších predpisov bola podpísaná.
Uznesenie č. 1/2012 ku kontrole uznesení
OZ b e r i e na vedomie správu starostu obce o kontrole plnenia uznesení
Uznesenie č. 2/2012 k správe o finančnej situácii obce
OZ b e r i e na vedomie správu starostu obce o finančnej situácii obce
Správu o upravovaných rozpočtových položkách starostom obce v súlade so schváleným uznesením č. 69/2010 predstavil starosta obce.
Prišla Ing. Anna Muchová.
Uznesenie č. 3/2012 k správe o úprave rozpočtu obce rozpočtovým opatrením č. 3/2011
OZ b e r i e na vedomie správu o zmene rozpočtu obce na rok 2011 rozpočtovým opatrením č. 3/2011
Hlavný kontrolór obce Ing. Peter Fabian predložil podľa § 18 f, ods.1, písm. b) zák. č. 360/1990 Zb. návrh plánu kontrolnej činnosti hlavného kontrolóra obce na 1. polrok 2012, ktorý bol v zmysle zákona zverejnený 15 dní pred rokovaním OZ na úradnej tabuli obce.
Uznesenie č. 4/2012 k Návrhu plánu kontrolnej činnosti hlavného kontrolóra obce na 1. polrok 2012
OZ s c h v a ľ u j e Návrh plánu kontrolnej činnosti hlavného kontrolóra obce na 1. polrok 2012
Hlasovanie: za: Mgr. Eva Bučková, Viera Malíková, Ing. Miroslav Mikula, Ing. Anna Muchová, Ing. Mária Pavlíková, Ján Pomšár
Hlavný kontrolór obce Ing. Peter Fabian prečítal poslancom správu o nakladaní s finančnými prostriedkami za 2. polrok 2011. Správa tvorí prílohu zápisnice.
Uznesenie č. 5/2012 k Správe hlavného kontrolóra obce o nakladaní s finančnými prostriedkami obce za 2. polrok 2011
OZ b e r i e na vedomie Správu hlavného kontrolóra obce o nakladaní s finančnými prostriedkami obce za 2. polrok 2011.
Obec Melčice - Lieskové podala žiadosť NFP na projekt „Premena tradičnej školy na modernú". V projekte sa vyžaduje spolufinancovanie vo výške 5 % z rozpočtu obce žiadateľa. Obec Melčice - Lieskové žiada obec Adamovské Kochanovce a okolité obce o príspevok na spolufinancovanie aj napriek tomu, že dostáva finančné prostriedky na žiakov aj z našej obce do podielových daní.
Starosta dal hlasovať či poslanci súhlasia so spolufinancovaním projektu.
proti: Mgr. Eva Bučková, Viera Malíková, Ing. Miroslav Mikula, Ing. Anna Muchová, Ing. Mária Pavlíková, Ján Pomšár
Uznesenie č. 6/2012 k Žiadosti obce Melčice - Lieskové o spolufinancovanie projektu OZ n e s c h v a ľ u j e Žiadosť obce Melčice - Lieskové o spolufinancovanie projektu
Kultúrna pracovníčka obce Anna Gagová predložila na schválenie Plán kultúrnych a športových aktivít pripravovaných na rok 2012 spolu s ich finančným zabezpečením, schválený komisiou pre kultúru a šport.
Uznesenie č. 7/2012 k prejednaniu plánu kultúrnych a športových aktivít na rok 2012
OZ s c h v a ľ u j e Plán kultúrnych a športových aktivít na rok 2012
Pani Renáta Šavoltová, bytom Melčice - Lieskové č.383 prejavila záujem o prenájom nebytových priestorov vo vlastníctve obce. Ide o priestory MŠ, ktoré chce využívať na zriadenie služieb Holičstvo - kaderníctvo.
V zmysle § 9 a ods. 9 písm. c) zák. č. 138/1991 Zb. v znení neskorších predpisov a Zásad hospodárenia a nakladania s majetkom obce obec navrhuje posúdiť tento nájom ako nájom majetku obce z dôvodu hodného osobitného zreteľa, v ktorom OZ rozhoduje 3/5 väčšinou všetkých poslancov. Zámer prenajať majetok týmto spôsobom bol zverejnený na 15 dní pred schvaľovaním OZ na úradnej tabuli.
Uznesenie č. 8/2012 k Schválenie prenájmu priestorov
OZ s c h v a ľ u j e prenájom nebytových priestorov ako prípad osobitného zreteľa, o ktorom OZ rozhoduje 3/5 väčšinou všetkých poslancov v zmysle § 9a ods. 9 písm. c) zák. č. 138/1991 Zb. v znení neskorších predpisov a Zásad hospodárenia a nakladania s majetkom obce Renáte Šavoltovej bytom Melčice - Lieskové č.383. Predmetom nájmu sú nebytové priestory budovy MŠ súp. č. 97, parc. číslo 387 k. u. Adamovské Kochanovce, miestnosť 01 - 4,7 m2 á 10,00 €, miestnosť 02 - 13,8 m2 á 20,00 € , miestnosť č. 03 2,7 m2 á 10,00 €, na dobu 5 rokov. Do nájmu nie sú zahrnuté náklady za energie a ostatné služby.
Odôvodnenie osobitného zreteľa: Jedná sa o prenájom priestorov, ktoré už v minulosti využívala Renáta Šavoltová na služby Holičstva - kaderníctva. V priestoroch pred jej odchodom na MD zrealizovala svojpomocne a na vlastné náklady technické zhodnotenie budovy.
Starosta informoval o vydaných stavebných povoleniach na inžinierske siete v Hornom políčku a o stretnutiach spoločenstva vlastníkov podľa Zmluvy o spoločnom financovaní projektu. Spoločenstvo vlastníkov zrealizovalo prieskum trhu na zhotoviteľa plynovodu, vodovodu a verejného osvetlenia a schválilo najlacnejších dodávateľov, ktorých starosta predložil obecnému zastupiteľstvu na schválenie.
Uznesenie č. 9/2012 k schváleniu realizátora výstavby plynovodu v Hornom políčku.
OZ s c h v a ľ u j e realizátora výstavby plynovodu v Hornom políčku spoločnosť Reprogas, s.r.o. Moravské Lieskové za cenu 15 630,05 EUR s DPH.
Uznesenie č. 10/2012 k schváleniu realizátora výstavby vodovodu v Hornom políčku.
OZ s c h v a ľ u j e realizátora výstavby vodovodu v Hornom políčku spoločnosť Reprogas, s.r.o. Moravské Lieskové za cenu 18 121,20 EUR s DPH.
Starosta informoval poslancov o možnosti prepojenia vodovodu v Hornom políčku a Malých Bierovciach v dĺžke 120 m, ktoré by sa realizovalo na náklady obce súčasne s výstavbou v Hornom políčku. Význam prepojenia vodovodu predstavuje zvýšenie zabezpečenia zásobovania vodou pre obyvateľov, zokruhovaním vetiev obecného vodovodu, čím sa zvýši kvalita vody a stála dostupnosť pre obyvateľov.
Uznesenie č. 11/2012 k schváleniu výstavby vodovodu s názvom Horné políčko 4. etapa.
OZ s c h v a ľ u j e výstavbu vodovodu s názvom Horné políčko 4. etapa.
Na výstavbu verejného osvetlenia ponúkla najlepšiu ponuku spoločnosť Firma ElmatPRO Service s.r.o., v cene 19885,21 EUR s DPH. Po dodatočnom hľadaní dodávateľov v spolupráci s členmi spoločenstva sa potvrdil fakt o najnižšej cenu avšak sa našli lacnejšie typy svietidiel. Po konzultácií s projektantom bola dodatočne dohodnutá zmena lacnejších svietidiel a cena znížená na sumu 18888,61 EUR s DPH.
Uznesenie č. 12/2012 k schváleniu realizátora výstavby verejného osvetlenia v Hornom políčku.
OZ s c h v a ľ u j e realizátora výstavby verejného osvetlenia v Hornom políčku spoločnosť ElmatPRO Service s.r.o. za cenu 18888,61 EUR s DPH.
- Schválenie predaja spoluvlastníckych podielov k pozemkom a pozemku v lokalite Horné Políčko.
Starosta obce informoval obecné zastupiteľstvo, že po schválení nákladov na výstavbu sieti je potrebné zabezpečiť finančné prostriedky na splnenie zmluvného záväzku a podieľať sa v dohodnutom rozsahu na financovaní budovania inžinierskych sietí v lokalite Horné políčko. Ďalej informoval obecné zastupiteľstvo o záujme spoluvlastníkov Bc. Martina Bušu a Mgr. Zuzany Cillingovej o odkúpenie spoluvlastníckych podielov obce za cenu 14 - 15 EUR/m2 v rámci ich zákonného predkupného práva, pokiaľ by sa obec rozhodla tieto spoluvlastnícke pozemky predať.
Vzhľadom na uvedené skutočnosti starosta navrhol, aby obec predala svoje spoluvlastnícke podiely na parcelách č. 422/55 a č. 422/56 a zároveň, aby predala pozemok, parc. č. 422/54, ktoré sa nachádzajú v lokalite Horné políčko a tým si zabezpečila finančné zdroje na najbližšie investičné akcie. Obecné zastupiteľstvo návrh prerokovalo a po diskusii prijalo nasledujúce uznesenia:
Uznesenie č. 13/2012 k schváleniu predaja spoluvlastníckeho podielu parcely 422/55, KN-C, k.ú. Adamovské Kochanovce.
OZ s c h v a ľ u j e predaj spoluvlastníckeho podielu vo veľkosti 19/30 (t.j. 1140 m2) k pozemku, parc. č. 422/55, o celkovej výmere 1800 m2, druh pozemku: orná pôda, evidovanom Správou katastra Trenčín ako parcela registra „C" na liste vlastníctva č. 1818 v katastrálnom území Adamovské Kochanovce s tým, aby v súlade s ustanovením § 9 a ods. 8 písm. c) zákona č. 138/1991 Zb. o majetku obcí a tiež v súlade s ustanovením článku 4 bod 1 Zásad hospodárenia a nakladania s majetkom obce Adamovské Kochanovce bol ponúknutý Spoluvlastnícky podiel na predaj spoluvlastníkovi predmetného pozemku 422/55 v rámci zákonného predkupného práva za cenu 17,- EUR/m2, t.j. za celkovú cenu 19 380,- EUR.
Uznesenie č. 14/2012 k schváleniu predaja spoluvlastníckeho podielu parcely 422/56, KN-C, k.ú. Adamovské Kochanovce.
OZ s c h v a ľ u j e predaj spoluvlastníckeho podielu vo veľkosti 89/750 k pozemku, parc. č. 422/56, o celkovej výmere 750 m2, druh pozemku: orná pôda, evidovanom Správou katastra Trenčín ako parcela registra „C" na liste vlastníctva č. 1819 v katastrálnom území Adamovské Kochanovce s tým, aby v súlade s ustanovením § 9 a ods. 8 písm. c) zákona č. 138/1991 Zb. o majetku obcí a tiež v súlade s ustanovením článku 4 bod 1 Zásad hospodárenia a nakladania s majetkom obce Adamovské Kochanovce bol ponúknutý Spoluvlastnícky podiel na predaj spoluvlastníkovi predmetného pozemku 422/56 v rámci zákonného predkupného práva za cenu 17,- EUR/ m2, t.j. za celkovú cenu 1513,- EUR.
Uznesenie č. 15/2012 k schváleniu predaja parcely 422/54, KN-C, k.ú. Adamovské Kochanovce.
a) s c h v a ľ u j e predaj pozemku, parc. č. 422/54, o celkovej výmere 625 m2, druh pozemku: orná pôda, evidovanom Správou katastra Trenčín ako parcela registra „C" na liste vlastníctva č. 1 v katastrálnom území Adamovské Kochanovce a to spôsobom priameho predaja v zmysle § 9 a, ods. 1, písmeno c, zákona 138/1991 Zb. v znení neskorších predpisov.
b) p o v e r u j e obecný úrad Adamovské Kochanovce zverejniť zámer a spôsob predaja uvedeného majetku na úradnej tabuli obce, internetovej stránke obce a v regionálnej tlači s doručením cenových ponúk do 13.4.2012 do 12,00 hod., v obálke „Kúpa pozemku" Obecné zastupiteľstvo a s termínom predloženia ponúk na riadnom zasadnutí OZ v apríli 2012.
- Ing. Mária Pavlíková pripomienkovala zlý stav zastávok v obci
- Mgr. Eva Bučková upozornila na poškodenú dopravnú značku „STOP" pri výjazde z Adamoviec
- Anna Šebeňová pripomienkovala, že na novovybudovaných mimoúrovňových železničných nadjazdoch nie sú orientačné tabule na Adamovské Kochanovce